stanford-oval/wikipedia huggingface dataset:
Cesar Alexander Efraim Melan

Cesar Alexander Efraim Melan (20. helmikuuta 1820 Myyrmäki Helsingin pitäjä – 1880 Hatsina Pietarin kuvernementti) oli Venäjän keisarillisessa armeijassa palvellut suomalainen kenraalimajuri, joka toimi kadettikoulujen matematiikan opettajana.
Melanin vanhemmat olivat kapteeni Gabriel Melan ja Anna Charlotta Nyberg ja puoliso vuodesta 1854 Barbara Auguste Mathilde von Paykull. Kontra-amiraali Gustaf August Wilhelm Melan oli hänen veljensä.  Cesar Alexander Efraim  Melan tuli oppilaaksi Haminan kadettikouluun 1833 ja määrättiin sieltä 1839 valmistuttuaan vänrikkinä palvelukseen 2. tykistöprikaatiin. Hänet siirrettiin 1. tykistöprikaatiin vuonna 1841 ja ylennettiin aliluutnantiksi vuonna 1845. Melan komennettiin vuonna 1847 palvelukseen Pietariin Aatelisrykmenttiin, missä hän yleni luutnantiksi vuonna 1848. Samana vuonna hänet siirrettiin matematiikan kertaajaksi Haminan kadettikouluun ja nimitettiin koulun matematiikan opettajaksi vuonna 1852. Alikapteeniksi hänet ylennettiin 1851 ja kapteeniksi 1852. Vuonna 1856 Melan siirrettiin matematiikan opettajaksi Paavalin kadettikouluun Pietariin. Hänet ylennettiin everstiluutnantiksi 1862 ja everstiksi 1872, eron tehtävästään ja sotapalveluksesta hän sai kenraalimajurina vuonna 1879.
D-luokka (sukellusvene, USA)

| D-luokka |
| --- | --- |
 USS D-1
Tekniset tiedot
Uppouma:  293 t
Pituus:  41,1 m
Leveys:  4,2 m
Syväys:  3,6 m
Koneteho:  bensiinimoottori (pinnalla) sähkömoottori (sukellus)
Nopeus:  13 solmua
Miehistöä:  15
Aseistus
Meritorjunta:  4 × torpedoputkea
D-luokka oli Yhdysvaltain laivaston kolmen aluksen muodostama sukellusveneluokka, jonka alukset rakensi Fore River Shipyard Electric Boat Companyn alihankintana. Veneet rakennettiin vuosina 1909-1910 ja ne olivat käytössä 1909-1922. Kaikki kolme myytiin romuksi vuonna 1922.
Veneet

USS D-1 valmistui 8. huhtikuuta 1909 ja otettiin käyttöön 23. marraskuuta 1909 alkuperäiseltä nimeltään Narwhal. Alus poistettiin käytöstä 8. helmikuuta 1922 ja myytiin romuksi.
USS D-2 valmistui 16. kesäkuuta 1909 ja otettiin käyttöön 23. marraskuuta 1909 alkuperäiseltä nimeltään Grayling. Alus poistettiin käytöstä 18. tammikuuta 1922 ja myytiin romuksi.
USS D-3 valmistui 12. maaliskuuta 1910 ja otettiin käyttöön 8. syyskuuta 1910 alkuperäiseltä nimeltään Salmon. Alus poistettiin käytöstä 20. maaliskuuta 1922 ja myytiin romuksi.
Catherine Ashton

Catherine Ashton
Catherine Margaret Ashton, Uphollandin paronitar Ashton (s. 20. maaliskuuta 1956) on brittiläinen poliitikko, joka oli ensimmäinen Euroopan unionin ulkoasioiden ja turvallisuuspolitiikan korkea edustaja, ”EU:n ulkoministeri”. Hän johti Euroopan ulkosuhdehallintoa 19.11.2009 – 1.11.2014. Hänet valittiin tehtävään marraskuussa 2009 viiden vuoden toimiajaksi.
Paronitar Ashton edustaa Britannian työväenpuoluetta. Ennen korkean edustajan tehtävää hän toimi runsaan vuoden ajan EU:n kauppakomissaarina ja sitä ennen johtotehtävissä Britannian parlamentissa. Catherine Ashton toimi ylähuoneen puhemiehenä ja kuningattaren neuvonantajien puheenjohtajana kesäkuusta 2007 lähtien, jolloin Gordon Brownin hallitus nimitti hänet tehtäviin.
Ashton opiskeli Lontoon yliopiston Bedford Collegessa ja suorittanut Bachelor of Science -tutkinnon sosiologiassa vuonna 1977.
Catherine Ashton syntyi Uphollandissa Lancashiressä. Hän asuu St Albansissa puolisonsa Peter Kellnerin kanssa. Heillä on kaksi yhteistä lasta.
Aiheesta muualla

Kuvia tai muita tiedostoja aiheesta Catherine Ashton Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Yhteisen ulko- ja turvallisuuspolitiikan korkea edustaja Javier Solana | Unionin ulkoasiain ja turvallisuuspolitiikan korkea edustaja  2009–2014 | Seuraaja:  Federica Mogherini |
Catherine Amalric

| Catherine Amalric> Euroopan parlamentin jäsen |
| --- | --- |
 10.8.2023–15.7.2024  
Ryhmä:  Uudistuva Eurooppa -ryhmä
Henkilötiedot
Syntynyt: 19. lokakuuta 1964 (ikä 59) Aurillac, Ranska
Kansalaisuus:  ranskalainen
Tiedot
Puolue:  Radikaalipuolue
Catherine Amalric (s. 19. lokakuuta 1964 Aurillac, Ranska) on ranskalainen poliitikko. Amalric edustaa Radikaalipuoluetta. Amalric toimi Euroopan parlamentin jäsenenä vuosina 2023–2024. Hän edusti Euroopan parlamentissa Uudistuva Eurooppa -ryhmää.
Aiheesta muualla

Catherine Amalric Euroopan parlamentin jäsenet. Euroopan parlamentti.
Carl Erich Correns

| Carl Erich Correns |
| --- | --- |
 Carl Erich Correns
Henkilötiedot
Syntynyt: 19. syyskuuta 1864 München
Kuollut: 14. helmikuuta 1933 (68 vuotta) Berliini
Kansalaisuus:  Saksa
Koulutus ja ura
Tutkimusalue:  kasvitiede
Carl Erich Correns [korəns] tai [korens] (19. syyskuuta 1864 München – 14. helmikuuta 1933) oli saksalainen kasvitieteilijä, perinnöllisyystutkija sekä professori Münsterissä vuodesta 1909 ja Berliinissä vuodesta 1914.
Yhdessä Hans Spemannin kanssa hän johti Kaiser-Wilhelm-instituuttia Berliinissä. Samana vuonna (1900) kuin alankomaalainen Hugo de Vries ja itävaltalainen Erich Tschermak mutta näistä riippumatta Correns keksi unohdetut Mendelin lait. Correns osoitti, että Mendelin lait ovat myös sukupuolen määräytymisessä voimassa. Hän tutki etenkin kasvien sukupuolen määräytymistä. Hän myös osoitti samoin vaikuttavia (homomeerisia) perintötekijöitä olevan olemassa.
Hänen nimeämien kasvien tieteellisen nimen perässä käytetään nimen jälkeen liittettävää auktorilyhennettä Correns.
Aiheesta muualla

Carl Correns (1864-1933) CSHL DNA Learning Center. Viitattu 3.10.2020. (englanniksi)
Tietz, Tabea: Carl Correns and the Principles of Heredity The SciHi Blog.  19.9.2017. Viitattu 3.10.2020. (englanniksi)
Cléo

| 0 | 1 | 2 |
| --- | --- | --- |
 Cléo vuonna 2012.
Henkilötiedot
Koko nimi: Cléverson Gabriel Córdova
Syntymäaika: 9. elokuuta 1985 (ikä 39)
Syntymäpaikka: Guarapuava, Brasilia
Pelipaikka: hyökkääjä
Pituus: 187 senttimetriä
Seura
Seura: Guangzhou Evergrande
Pelinumero: 9
Seurat
| Vuodet | Seura | O (M) |
| 2004–2005 2005–2006 2005 2006–2009 2008–2009 2009–2011 2011– | Olivais Moscavide Atlético Paranaense → Figueirense Olivais Moscavide → Crvena zvezda Partizan Guangzhou Evergrande | 13 (7) 5 (1) 2 (0) 61 (19) 20 (8) 41 (22) 38 (17) |
 Seurajoukkueuran tilastot kattavat vain kansalliset sarjat, päivitetty 10. joulukuuta 2012.
Cléverson Gabriel Córdova eli Cléo (s. 9. elokuuta 1985 Guarapuava, Brasilia) on brasilialainen jalkapalloilija. Hän edustaa kiinalaista Guangzhou Evergrandea ja on pelipaikaltaan hyökkääjä.
Hänellä on myös Serbian kansalaisuus.
Seurajoukkueura

Cléo siirtyi nelivuotisella sopimuksella serbialaiseen Partizaniin 19. kesäkuuta 2009 toisesta serbialaisseurasta Crvena zvezdasta. Hän oli ensimmäinen pelaaja yli 20 vuoteen, joka siirtyi Crvena zvezdasta Partizaniin (viimeksi Goran Milojevic siirtyi vuonna 1988). Hän onnistui maalinteossa heti ensiesiintymisessään 14. heinäkuuta 2009 ottelussa walesiläistä Rhyliä vastaan. Viikkoa myöhemmin otteluparin toisessa osaottelussa hän teki hattutempun, joista ensimmäinen maali syntyi komealla saksipotkulla. 28. marraskuuta 2009 pelatussa sarjaottelussa hän teki maalin vanhaa seuraansa vastaan ja auttoi Partizanin voittoon maalein 2–1. Cléo pelasi upean kauden jälkimmäisen puoliskon tehden yhdeksän maalia ja auttaen joukkueensa kolmanteen perättäiseen pääsarjamestaruuteen.
Cléo avasi seuraavan kauden 2010–2011 tekemällä ottelun kolmannen maalin, kun Partizan kohtasi armenialaisen Pyunik Jerevanin Mestarien liigan toisella karsintakierroksella. Viikkoa myöhemmin toisessa osaottelussa hän teki ottelun ainokaisen osuman ja varmisti näin jatkopaikan joukkueelleen. Kolmannella karsintakierroksella Partizan kohtasi suomalaisen HJK:n, jonka ensimmäinen osaottelu Serbiassa päättyi kotijoukkueen 3–0-voittoon, Cléon viimeisteltyä lisäajalla kolmannen maalin. Hän oli loistokunnossa myös toisessa osaottelussa Helsingissä, kun hän viimeisteli joukkueensa molemmat maalit. Hän jatkoi hyvää maalintekovirettään myös kotimaan sarjan avauskierroksen ottelussa Inđijaa vastaan. 18. elokuuta 2010 pelatussa Mestarien liigan pudotuskierroksen ensimmäisessä osaottelussa belgialaista Anderlechtia vastaan Cléo teki jo seitsemännen maalinsa kuudessa ottelussa. Vajaa viikkoa myöhemmin 24. elokuuta 2010 toisessa osaottelussa hän teki jälleen kaksi maalia, jonka ansiosta hänen tilastonsa näyttivät jo yhdeksää maalia seitsemässä ottelussa. Ottelupari eteni kahden 2–2-tasapelin jälkeen rangaistuslaukauskilpailuun, jonka voittaja eteni Mestarien liigan lohkovaiheeseen. Cléo onnistui omalla vuorollaan ja lopulta Partizan eteni 3–2-tuloksella ensimmäisen kerran seitsemään vuoteen turnauksen lohkovaiheeseen. Hän teki kauden 10. maalinsa 4. syyskuuta 2010 saksipotkulla sarjaottelussa Hajduk Kulaa vastaan. 28. syyskuuta 2010 lohkovaiheen toisen kierroksen ottelussa englantilaista Arsenalia vastaan hän onnistui maalinteossa rangaistuslaukauksesta ja teki näin jo kahdeksannen maalinsa turnauksessa.
Maajoukkueura

Cléo ei ole koskaan urallaan edustanut Brasilian maajoukkuetta, ja niin 2010 elokuuta hän ilmoitti halustaan edustaa Serbiaa, mikäli saa siihen mahdollisuuden. 4. syyskuuta 2010 hän haki Serbian kansalaisuutta. 23. syyskuuta 2010 Cléo sai maan kansalaisuuden ja näin on kykeneväinen edustamaan maajoukkuetta.
Aiheesta muualla

Cléon tilastot UEFA:n sivustolla (englanniksi)
Cléon esittely ForaDeJogo-sivustolla (Arkistoitu – Internet Archive) (portugaliksi)
Carl Espen

| Carl Espen |
| --- | --- |

Henkilötiedot
Syntynyt: 15. heinäkuuta 1982 (ikä 42) Bergen, Norja
Muusikko
Aktiivisena:  2014–
Tyylilajit:  popmusiikki 
Aiheesta muualla
www.carlespen.com
  [ Muokkaa Wikidatassa ] [ ohje ]  
Carl Espen Thorbjørnsen, taiteilijanimeltään Carl Espen, (s. 15. heinäkuuta 1982 Bergen, Norja) on norjalainen laulaja, joka edusti maataan vuoden 2014 Eurovision laulukilpailussa Kööpenhaminassa kappaleella ”Silent Storm” sijoittuen kahdeksanneksi. Hän pääsi finaaliin 8. toukokuuta käydystä toisesta semifinaalista.
Kaupan alalla työskentelevällä Thorbjørnsenillä ei ollut ennen Eurovision karsintoja juurikaan aiempaa kokemusta muusikkona, vaikka hän olikin osallistunut 17-vuotiaana paikalliseen kykykilpailuun Bergenissä. Edustuskappale ”Silent Stormin” on säveltänyt ja sanoittanut hänen serkkunsa, muusikkona pitkään työskennellyt Josefin Winther.
Aiheesta muualla

Carl Espenin kotisivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Buksnesin kirkko

| Buksnesin kirkko Buksnes kirke |
| --- | --- |
 Kirkko vuonna 2020.
Sijainti:  Vestvågøy, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1905
Suunnittelija:  Karl Norum
Materiaali:  puu
Istumapaikkoja:  568
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Buksnesin kirkko (norj. Buksnes kirke) on Vestvågøyn kunnassa Nordlandin läänissä Norjassa sijaitseva puinen pitkäkirkko vuodelta 1905.
Kuvia

Kirkkosali ja urut
Alttari
Aiheesta muualla

Kuvia tai muita tiedostoja aiheesta Buksnesin kirkko Wikimedia Commonsissa
Éva Kaïlí

| Éva Kaïlí> Εύα Καϊλή |
| --- | --- |
 Kaïlí vuonna 2016.
Henkilötiedot
Syntynyt: 26. lokakuuta 1978 (ikä 45) Thessaloniki, Kreikka
Kansalaisuus:  Kreikka
Ammatti:  poliitikko
Poliitikko
Entiset puolueet:  Pasok (1992–2022)
Puoliso:  Francesco Giorgi
Aiheesta muualla
Virallinen sivu
Éva Kaïlí (kreik. Εύα Καϊλή; s. 26. lokakuuta 1978 Thessaloniki) on kreikkalainen poliitikko, joka on toiminut Euroopan parlamentin jäsenenä vuodesta 2014 lähtien ja yhtenä Euroopan parlamentin varapuhemiehistä tammikuusta 2022 lähtien. Hänet on pidätetty virasta korruptioepäilyjen vuoksi, samoin kuin hänen puolisonsa Francesco Giorgi. Giorgi työskentelee italialaisedustajan avustajana. Kaïlí on lisäksi erotettu Kreikan sosialistisesta Pasok-puolueesta ja EU-parlamentin S&D-ryhmästä.
Tausta

Kaïlí on opiskellut arkkitehtuuria, rakennustekniikkaa ja Eurooppa-asioita. Kaïlí aloitti uransa Mega Channel -televisiokanavan toimittajana kotimaassaan Kreikassa.
Ura

Vuonna 2007 Kaïlí valittiin Kreikan parlamenttiin sosiaalidemokraattisen Pasokin edustajana. Vuonna 2011 pääministeri Geórgios Papandréouta arvosteltiin voimakkaasti valtionvelkakriisin hoitamisesta, ja aluksi Kaïlí kieltäytyi tukemasta Papandréouta. Kaïlí kuitenkin muutti kantaansa muiden Pasokin edustajien tukiessa pääministeriä.
Kaïlí asettui ehdolle Euroopan parlamenttiin, jonne hänet valittiin vuonna 2014. Hän liittyi sosialistien ja demokraattien ryhmään. Hän profiloitui parlamentissa erityisesti digitaaliseen agendaan, tekoälyyn, kyberturvallisuuteen ja lohkoketjuihin liittyvissä kysymyksissä.
Kaïlí on kuulunut vuosien varrella useisiin valiokuntiin ja varajäsenenä muun muassa arabisuhteista vastaavaan DARP:in toimintaan. Vuoden 2022 tammikuussa Kaïlín sosialistitoverit valitsivat hänet yhdeksi Euroopan parlamentin 14 varapuhemiehestä.
Ura > Näkemykset Qatarista

Kaïlí kävi marraskuussa 2022 Qatarissa, jossa hän tapasi muun muassa Qatarin pääministerin, työministerin ja energiaministerin. Viikkoa myöhemmin hän piti Euroopan parlamentissa puheen, jossa hän kehui Qatarin työvoimauudistuksia ja sanoi maata ”hyväksi naapuriksi ja kumppaniksi”. Kaïlí on syyttänyt Euroopan maita Qatarin suhteen kaksinaamaisuudesta, koska ne haluavat ostaa LNG-maakaasua mutta samalla kuitenkin  vaativat jalkapallon MM-kisojen kansainvälistä boikotointia.
Joulukuussa 2022 Kaïlí osallistui äänestykseen, jossa keskityttiin Kuwaitin ja Qatarin viisumivapauteen. Hän ei kuitenkaan ollut kyseisen valiokunnan jäsen, joten on ollut epäselvää, mistä pyyntö puuttua asiaan on tullut. Qatar on irtisanoutunut Kaïlíin liittyvistä väitteistä.
Korruptioskandaali

Belgian poliisi pidätti Kaïlín osana suurta tutkintaa perjantaina 9. joulukuuta 2022. Kaïlía syytetään rikollisjärjestön toimintaan osallistumisesta, rahanpesusta ja korruptiosta. Kaïlía epäillään myös lobbaamisesta Qatarin hyväksi. Hänen epäillään ottaneen vastaan lahjoja ja isoja rahasummia. Lainsäätäjän mukaan Kaïlí on jäänyt kiinni ”itse teossa”, eikä hän siksi nauti parlamentaarista koskemattomuutta. Asiassa on kuulusteltu myös Kaïlín isää ja puolisoa. Kaïlílta löytyi ”rahasäkkejä”.
Kaïlí erotettiin pidätyksen jälkeen Pasokista ja S&D-ryhmästä. Kreikan viranomaiset takavarikoivat Kaïlín omaisuuden.
Aiheesta muualla

Kuvia tai muita tiedostoja aiheesta Éva Kaïlí Wikimedia Commonsissa
Éva Kaïlí Euroopan parlamentin jäsenet. Euroopan parlamentti.
Christian Wilhelmsson

Christian Wilhelmsson
Christian ”Chippen” Wilhelmsson (s. 8. joulukuuta 1979 Malmö, Ruotsi) on ruotsalainen jalkapalloilija, pelipaikaltaan keskikenttäpelaaja.
Wilhelmsson on seuratasolla edustanut muun muassa Mjällbyä, Stabækia, Anderlechtia, Nantesia, Romaa, Boltonia ja Deportivo La Coruñaa.
Wilhelmsson lukeutui Ruotsin maajoukkueen vakionimiin. Hän kuului Ruotsin joukkueeseen muun muassa vuoden 2004 EM-kisoissa ja vuoden 2006 MM-kisoissa. Hän pelasi kaikkiaan 79 maaottelua ja teki niissä yhdeksän maalia vuosina 2001–2012.
Collin Peterson

Collin Peterson
Collin Clark Peterson (s. 29. kesäkuuta 1944) on yhdysvaltalainen demokraattisen puolueen poliitikko. Hän syntyi Fargossa, Pohjois-Dakotassa, mutta kasvoi Minnesotassa ja valmistui yliopistosta Moorheadissa, samassa osavaltiossa.
Peterson oli Minnesotan osavaltiollisen senaatin jäsenenä vuosina 1977–1986. Hän on istunut Yhdysvaltain edustajainhuoneen jäsenenä Minnesotan seitsemännestä vaalipiiristä vuoden 1991 alusta.
Peterson toimi vuosina 2007–2011 edustajainhuoneen maatalouskomitean puheenjohtajana.
Aiheesta muualla

Congressman Collin Peterson (Arkistoitu – Internet Archive)
Collin Altamirano

| Collin Altamirano |
| --- | --- |

Henkilötiedot
Syntynyt: 7. joulukuuta 1995 (ikä 28)
Kansalaisuus:   Yhdysvallat
Tennispelaaja
Pituus:  188 cm
Paino:  84 kg
Kätisyys:  oikea
Palkintorahat:  173 240 USD
Kaksinpeli
Voitot/tappiot:  0–2
Grand Slam -turnauksissa
Yhdysvaltain avoimet:  1. kierros (2013)
Nelinpeli
Voitot/tappiot:  0–0
Aiheesta muualla
ITF
ATP
Collin Altamirano (s. 7. joulukuuta 1995 Sacramento, Kalifornia) on yhdysvaltalainen tennispelaaja.
Vuonna 2013 Altamirano voitti Yhdysvaltain 18-vuotiaiden kaksinpelimestaruuden sijoittamattomana pelaajana. Voiton myötä hän sai villin kortin Yhdysvaltain avoimiin. Hän hävisi kuitenkin ensimmäisen kierroksen ottelunsa.
Aiheesta muualla

Collin Altamirano ATP:n sivuilla (englanniksi)
Collin Altamirano ITF:n sivuilla (englanniksi)
Évariste Galois

| Évariste Galois |
| --- | --- |
 15-vuotias Évariste Galois luokkatoverinsa piirtämänä.
Henkilötiedot
Syntynyt: 25. lokakuuta 1811 Bourg-la-Reine, Ranska
Kuollut: 31. toukokuuta 1832 (20 vuotta) Pariisi, Ranska
Koulutus ja ura
Tutkimusalue:  Galois'n teoria
 Nimikirjoitus
Évariste Galois (ransk. [evaʁist ɡalwa]) (25. lokakuuta 1811 Bourg-la-Reine, Ranska – 31. toukokuuta 1832 Pariisi, Ranska) oli ranskalainen matemaatikko.
Évariste Galois eli lyhyen ja intensiivisen elämän. Hän ei juurikaan saanut tunnustusta matemaatikkona elinaikanaan, mutta nykyään häntä pidetään aivan erityisen lahjakkaana. Galois'n keksimät riittävät ja välttämättömät ehdot sille, että polynomiyhtälön ratkaisu voidaan esittää juurien avulla, mullisti matematiikan, ja hänen tutkimuksensa algebrassa loi perustan modernille ryhmäteorialle. Hänen kootut teoksensa käsittävät 60 sivua, joskin hänen töitään joutui hukkaankin.
Alkuvaiheet ja opiskelu

Galois ehti 12-vuotiaaksi ennen kuin hän meni kouluun. Sitä ennen hän sai kotiopetusta äidiltään. Hänen isänsä oli yhteisön merkittävä henkilö, joka Galois'n ollessa pikkulapsi valittiin Bourg-la-Reinen pormestariksi. Vaikka hänen vanhempansa olivat älykkäitä ja koulutettuja, tietoa merkittävästä matematiikan osaamisesta ei hänen perheessään kuitenkaan ole.
Suurin yksittäinen seikka, joka vaikutti Galois'n elämään, oli Ranskan vallankumous, joka alkoi Bastiljin valtauksella 1789. Monarkia kaatui 1790-luvulla, ja 1804 Napoleon nousi keisariksi. Galois'n synnyinvuonna, 1811, Napoleon oli uransa huipulla, mutta 1814 hänen valtakuntansa kaatui ja kuningas Ludvig XVIII nousi valtaan Napoleonin vastustajien avulla. Tarkoituksena oli häivyttää vallankumouksen merkitystä.
Kun monarkia oli palautettu, Galois oli jo koulussa, Lycée Louis-le-Grandissa. Hän pärjäsi hyvin ja sai jopa palkintoja, mutta joutui kerran jäämään luokalle heikkojen retoriikkataitojensa vuoksi. 15-vuotiaana hän aloitti matematiikan opintonsa M. Vernierin johdolla ja innostui aineesta välittömästi. Samalla kun hänen matematiikanopettajansa havaitsi Galois'ssa älykkyyttä ja intohimoa matematiikkaa kohtaan, kokivat muut opettajat hänet lähinnä sulkeutuneeksi ja oudoksi. Galois suoritti mielestään helpot mutta käytännössä vaikeaksikin mielletyt matemaattiset probleemat yleensä päässälaskuina, mikä ei ymmärrettävistä syistä miellyttänyt opettajia. Lisäksi hän piti koulun algebraa ikävystyttävänä ja luki mieluummin suurten matemaatikkojen Legendren ja Lagrangen teoksia.
»Hän on täysin matematiikkaa kohdistuvan intohimonsa vallassa. Taitaisi olla parasta, että vanhemmat antaisivat hänen opiskella yksinomaan sitä. Hän aikansa menee täällä hukkaan, eikä hän tee muuta kuin kiduttaa opettajia ja hukkuu rangaistuksiin. -Galois'n opinto-ohjaaja »
Tosin Galois teki 16-vuotiaana yhden matemaattisen virheenkin, jonka hän kyllä itse pian huomasi. Hän kuvitteli löytäneensä yleisen viidennen asteen yhtälön ratkaisun. Saman oli kokenut hieman aiemmin norjalainen matemaattinen nero Niels Henrik Abel. Ratkaisuhan on todistettu mahdottomaksi.
Galois oli vanhempiensa tavoin niin sanottu radikaali republikaani, eli hän vastusti monarkiaa. Tasavaltalaisuuden kannatus julkisesti oli siihen aikaan kiellettyä, eivätkä poliittiset puolueet saaneet ilmoittaa itsensä tasavaltalaisiksi, joten republikaanit (tasavaltaisuuden kannattajat) kutsuivat itseään radikaaleiksi. Vuonna 1828 Galois haki 16-vuotiaana École Polytechnique -kouluun, joka oli silloin maan maineikkain yliopisto etenkin matematiikassa ja nykyäänkin Ranskan merkittävimpiä insinöörien koulutuslaitoksia. On todennäköistä, että hän pyrki kouluun muun muassa sen vahvan poliittisen ilmapiirin vuoksi, mutta hän epäonnistui kokeen suullisessa osiossa ja joutui jatkamaan opintoja Louis-le-Grandin lyseossa.
Viimeiset vuodet

Kevät 1831 oli Galois'lle täynnä vaikeuksia. Hän oli menettänyt elämässään merkittäviä henkilöitä, hän oli rahaton, ja hänet pidätettiin ensimmäistä kertaa. Aiemmin keväällä 19 upseeria hänen yksiköstään pidätettiin epäiltyinä juonittelusta hallitusta vastaan, mutta touko­kuussa heidät vapautettiin syytteistä. Galois oli mukana juhlimassa upseerien vapautusta, kun hän kohottaessaan maljaa oli toisella kädellään uhkailevinaan kuningasta tikarilla. Ele nähtiin uhkana kuninkaan hengelle, ja Galois vietti viikkoja vankilassa, mutta hänetkin vapautettiin syytteestä. Heinäkuussa Bastiljin päivänä hän kulki julkisesti armeijan univormussa, mikä oli kiellettyä, ja hänet pidätettiin taas.
Galois oli vankilassa koko syksyn, ja lokakuussa Poissonin arvio hänen muistiostaan saapui perille. Galois raivostui, kun arvio oli tyrmäävä (Poissonin mukaan "ei tarpeeksi selvä tai tarpeeksi täydellinen, jotta voisimme arvioida sen täsmällisyyttä") eikä sitä ollut julkaistu, mutta Poisson rohkaisi Galois'ta kuitenkin julkaisemaan koko aiheeseen liittyvän teoksensa arviointia varten. Galois noudatti osittain Poissonin ohjeita, sillä hän jatkoi tutkimista, mutta päätti julkaista ne yksityisesti ystävänsä Chevalierin eikä akatemian kautta. Ollessaan vankilassa hän keräsi, työsti ja hioi matemaattisia ideoitaan aina vapautukseensa asti huhti­kuussa 1832.
Galois kuoli toukokuussa 1832 jokseenkin hämärissä olosuhteissa. Tapahtumaan liittyy mystistä kirjeenvaihtoa, mahdollisia rakkaussuhteita ja kaksintaistelu, mutta Galois'n surmaajasta ei vieläkään ole täyttä varmuutta. Galois haavoittui aamulla 30. toukokuuta 1832 ja kuoli seuraavana aamuna sairaalassa vammoihinsa. Galois ehti kuitenkin koostaa eräänlaisen matemaattisen testamentin: tarinan mukaan hän valvoi koko viimeisen yönsä kirjoittaen republikaaniystävilleen kirjeitä, joissa hän hahmotteli viimeisiä ideoitaan. Tarinaa tosin pidetään liioiteltuna.
Merkitys

Galois'n veli Alfred ja ystävä Chevalier löysivät Galois'n kirjeet ja muut matemaattiset tutkielmat. He lähettivät kopioita tutkielmista muun muassa Gaussille ja Jacobille, sillä Galois oli halunnut, että Gauss ja Jacobi arvioisivat julkisesti hänen työnsä tärkeyttä. Heidän kommenttinsa eivät ole säilyneet. Ranskalainen matemaatikko Liouville, joka opiskeli École Polytechniquessa ja nousi myöhemmin sen professoriksi, löysi Galois'n julkaisemattomat tutkielmat vuonna 1843. Hän oli vuonna 1836 perustanut edelleen arvostetun matematiikkalehden Journal de Mathématiques Pures et Appliquées edistämään muiden matemaatikoiden tutkimuksia, ja Galois'n tutkielmat julkaistiin lehdessä 1846, yli kymmenen vuotta hänen kuolemansa jälkeen. Työt koskivat analyysia ja algebraa, mistä juontui Galois'n teoria.
Évariste Galois keksi teini-ikäisenä välttämättömät ja riittävät ehdot sille, että polynomiyhtälö voidaan ratkaista laskutoimitusten ja juurien avulla. Hänen kehittämänsä metodit yhtälöiden ratkaisuun ovat erittäin merkittäviä, eikä esimerkiksi Abel ponnistuksista huolimatta onnistunut niitä keksimään. Ne vaikuttivat ratkaisevasti matematiikan kehitykseen, loivat modernin ryhmäteorian perustan ja toivat Galois'lle postuumisti hänen kaltaisensa lahjakkuuden ansaitsemaa arvostusta.
Aiheesta muualla

Kuvia tai muita tiedostoja aiheesta Évariste Galois Wikimedia Commonsissa
Chen Tao

Chen Tao on taiwanilais-yhdysvaltalainen uusi uskonnollinen liike, joka tuli tunnetuksi epäonnistuneilla lopun aikojen profetioillaan. Väitettiin, että Jumala ilmestyisi maaliskuussa 1998 tietylle televisiokanavalle ennen tuloaan Maan päälle. Pian koittavan maailmanlopun yhteydessä valittujen väitettiin pelastautuvan lentäviin lautasiin.
Chen Taon perusti Hon-Ming Chen. Liike väittää parantavansa ihmisiä syövästä ja AIDS:ista.